MTÜ Laeva Vabatahtlik Tuletõrje Selts

Töökoja Tee 6, Laeva Küla,

Tartu Vald, Tartumaa,

60608 Eesti

Tel: 55511774

E-post: laeva.vabatahtlikud@gmail.ee

LÕUNA PÄÄSTEKESKUSE JUHILE

25. jaanuar 2024

Avaldus MTÜ Laeva Vabatahtlik Tuletõrje Selts emakomando vahetamiseks.

Palun MTÜ Laeva Vabatahtlik Tuletõrje Selts (edaspidi MTÜ Laeva VTS) viia üle senise emakomando, Tabivere päästekomando nimekirjast, Põltsamaa päästekomando nimekirja alates 01.03.2024a.

MTÜ Laeva VTS päästealane koostöö Tabivere päästekomandoga ei rahulda meid, kuna vajame oma arenguks uut lähenemist. Küll aga on MTÜ Laeva VTS viimase 1,5 aasta jooksul osalenud mitmetel Põltsamaa päästekomando korraldatud harjutuspäevadel, koolitustel ning osalenud ühisvalveteenistuse ajal väljakutsetel, mis on andnud meile suurepärase võimaluse harjutada koostööd, omandada uusi oskusi ja teadmisi ning lihvida neid päris sündmustel.

MTÜ Laeva VTS ja Põltsamaa päästekomando liikmete arvates on senine koostöö täitnud oma eesmärgi. Laeva vabatahtliku päästekomando päästjate oskused ja võimekuse tase on tõusnud ning situatsiooniteadlikkus teha koostööd, nii teiste vabatahtlike kui ka kutseliste komandodega on paranenud. MTÜ Laeva VTS soovib jätkata koostööd Põltsamaa päästekomandoga ja näeb just neid edaspidi oma emakomandona. Emakomando vahetus lihtsustaks ka ametlikku asjaajamist ja suhtlust Põltsamaa päästekomando ning MTÜ Laeva VTS vahel.

Lugupidamisega

Raiko Zirul

Juhatuse Liige

MTÜ Laeva Vabatahtlik Tuletõrje Selts

*(allkirjastatud digitaalselt)*